《司户李岩詹和予庐山诗二十一篇作诗为谢》
宋代·喻良能

东野龙钟夸白首，岩詹矍铄事清修。
胸中似有九云梦，笔下倒倾三峡流。
和我七言清有味，能令三伏凛生秋。
当年庐阜赏心处，恨不携公九日游。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。